கேள்வி: மர்வான் கென்சாரி - வாழ்க்கை மற்றும் தொழில் என்பது என்ன?
பதில்: கென்சாரி 1983 சனவரி 16 அன்று நெதர்லாந்து டென் ஹாக் ஒரு தூனிசியா குடும்பத்தில் பிறந்தார். இசைத்தொகுப்பான சிகாகோவின் டச்சு பதிப்பின் மூலம் இவர் ஒரு இளைஞனாக நடிக்கத் தொடங்கினார். இவர் 2008 முதல் தனது சொந்தநாடான நெதர்லாந்தில் திரைப்படங்கள் மற்றும் தொலைக்காட்சி தொடர்களில் நடித்து வருகிறார். 2009 இல் கென்சாரி மாஸ்ட்ரிக்ட் நாடகக்கலையில் பட்டம் பெற்றார். 2013ஆம் ஆண்டில், ''ஊல்ப்'' (2013) என்றத்திரைப்படத்தில் நடித்ததற்காக நெதர்லாந்து திரைப்பட விழாவில் சிறந்த நடிகருக்கான கோல்டன் கால்ஃப் விருதினை வென்றார். இந்த படம் உருசியத் திரைப்பட மொழிபெயர்ப்பாளர் ஆண்ட்ரி எஃப்ரெமோவ் என்பவரால் உருசிய மொழியில் மொழிபெயர்க்கப்பட்டு 2013 வோலோக்டா திரைப்பட விழாவில் திரையிடப்பட்டது. 2014ஆம் ஆண்டில், பெர்லின் சர்வதேசத் திரைப்பட விழா ''ஷூட்டிங் ஸ்டார்ஸ்'' விருதை வென்றார். கென்சாரி அரபு மொழி, இடச்சு மொழி, பிரெஞ்சு மொழி மற்றும் ஆங்கிலம் பேசுகிறார். ''கோலைட்'' மற்றும் ''பென்-ஹர்'' என்ற ஆங்கில மொழி படங்களில் இவரைக் காணலாம் . 2019ஆம் ஆண்டில், வால்ட் டிஸ்னி நிறுவனம் கற்பனைத் திரைப்படமான அலாவுதீன் (திரைப்படம்) என்பதில் கென்சாரி வில்லன் ஜாபராக நடித்திருந்தார் . மே 2019 இல், கென்சாரி ''தி ஓல்ட் கார்டின்'' நடிகர்களுடன் சேர்ந்தார்.